Príloha č. 4-2

NÁVRH

**Rámcová dohoda**

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**rámcová dohoda**“)

**Článok I.**

**Strany rámcovej dohody**

**1. Predávajúci (doplní uchádzač)**

Obchodné meno: .............................................................

Sídlo: .............................................................

Štatutárny orgán: .............................................................

Zástupca na jednanie

vo veciach zmluvných: ............................................................

Zástupca na jednanie

vo veciach technických .............................................................

IČO: .............................................................

IČ DPH: .............................................................

Bankové spojenie: .............................................................

IBAN: .............................................................

SWIFT: .............................................................

Kontakt e-mail: .............................................................

Tel. č./fax. č.: .............................................................

Zápis v obch. registri: .............................................................

(ďalej len „**predávajúci**“)

**2. Kupujúci**

Názov: Nemocnica s poliklinikou Prievidza so sídlom v Bojniciach

Sídlo: Nemocničná 2, 972 01 Bojnice

Štatutárny orgán: Mgr. Peter Glatz, riaditeľ

IČO: 17335795

DIČ: 2021163276

Zástupca na jednanie

vo veciach zmluvných: Mgr. Peter Glatz

Bankové spojenie: Štátna pokladnica

IBAN: SK32 8180 0000 0070 0051 0360

SWIFT: SPSRSKBA

Kontakt e-mail: riaditel@hospital-bojnice.sk

Tel. č.: 046/5112 111

(ďalej len „**kupujúci**“)

(predávajúci a kupujúci ďalej spoločne aj „**účastníci rámcovej dohody**“ alebo „**strany rámcovej dohody**“)

**Článok II.**

**Úvodné ustanovenia**

Táto rámcová dohoda sa uzatvára ako výsledok zadávania nadlimitnej zákazky s názvom predmetu: „**Potraviny**“, pre **Časť 2. Mäso a mäsové výrobky** (ďalej aj len „**verejné obstarávanie**“), v rámci ktorej sa predávajúci stal úspešným uchádzačom vybraným kupujúcim v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).

**Článok III.**

**Predmet rámcovej dohody**

1. Predmetom tejto rámcovej dohody je stanovenie podmienok pre predávajúceho a kupujúceho pri dodávkach tovaru, a to Mäsa a mäsových výrobkov uvedených v Prílohe č. 1 tejto rámcovej dohody (ďalej len „**tovar**“).

2. Predávajúci je povinný kupujúcemu dodávať tovar na základe priebežne vystavených samostatných objednávok zo strany kupujúceho podľa jeho aktuálnych potrieb v súlade s Prílohou č. 1 a Prílohou č. 2 k tejto rámcovej dohode (ďalej len „**objednávka**“).

3. Účastníci rámcovej dohody sa dohodli, že rozsah a množstvo tovaru uvedené v Prílohe č. 1 a v Prílohe č. 2 je len orientačné a skutočne odobrané množstvo dodávaného tovaru sa bude odvíjať od skutočných potrieb kupujúceho počas doby trvania tejto rámcovej dohody.

4. Predávajúci, ktorému bola zaslaná objednávka je povinný dodať tovar, resp. jeho časť riadne a včas a kupujúci je povinný predávajúcemu zaplatiť za riadne dodaný tovar dohodnutú kúpnu cenu podľa tejto rámcovej dohody.

5. Bezprostredne po dodaní tovaru bude podpísaný Dodací list. Dodací list bude obsahovať minimálne označenie predávajúceho a kupujúceho, konkrétne označenie a množstvá dodaného tovaru, dátum dodania tovaru, mernú jednotku, cenu s DPH/ bez DPH. Kópiu dodacieho listu je potrebné priložiť k faktúre

6. Predávajúci je povinný v zmysle tejto rámcovej dohody dodávať tovar, ktorý zodpovedá Slovenským technickým normám a/alebo normám EÚ, príslušnej štátnej norme alebo vnútropodnikovej norme a je zdravotne a hygienicky nezávadný výlučne v 1. akostnej triede.

7. Predávajúci je povinný dodržiavať ustanovenia tejto rámcovej dohody a vykonávať ich v súlade s príslušnými všeobecne záväznými právnymi predpismi a štandardmi kvality uplatňujúcimi sa v danej oblasti.

8. Dodávateľ je pri dodaní tovaru zaviazaný dodržiavať hygienické zásady a predpisy na prepravu, skladovanie a manipuláciu s predmetom zákazky v zmysle platnej legislatívy tak, aby sa zachovala jeho zdravotná a hygienická nezávadnosť a kvalita.

**Článok IV.**

**Cena**

1. Celková Kúpna cena tovaru je dohodnutá stranami rámcovej dohody maximálne vo výške: \_\_\_\_\_\_\_\_\_\_\_\_\_\_\_ Eur bez DPH, (slovom: eur), teda \_\_\_\_\_\_\_\_\_s DPH (slovom: \_\_\_\_\_\_\_\_\_\_\_\_eur) počas doby trvania tejto rámcovej dohody. Objednávateľ nie je povinný vyčerpať maximálny finančný limit pre túto dohodu. Kúpna cena za dodanie tovaru vychádza z jednotkových cien jednotlivých položiek tovarov, ktoré sú uvedené v Prílohe č. 2 tejto rámcovej dohody (ďalej len „**Kúpna cena**“). Daň z pridanej hodnoty bude účtovaná v aktuálnej sadzbe podľa platných právnych predpisov v čase dodania tovaru.

*Poznámka: (v prípade, ak sa úspešným uchádzačom stane uchádzač so sídlom mimo územia Slovenskej republiky, uvedie v tomto bode rámcovej dohody aj nasledovný text: „Predávajúci bude kupujúcemu fakturovať za predmet rámcovej dohody cenu bez DPH a v súlade so zákonom č. 222/2004 Z. z. o dani z pridanej hodnoty, DPH v príslušnej výške zaplatí kupujúci na Slovensku cez príslušný daňový úrad“).*

1. Celková Kúpna cena podľa bodu 1. tohto článku rámcovej dohody ako aj jednotkové ceny jednotlivých položiek tovarov, ktoré sú uvedené v Prílohe č. 2 tejto rámcovej dohody predstavujú maximálne finančné limity a nie je možné ich prekročiť.
2. Kúpna cena je stanovená dohodou účastníkov rámcovej dohody a to v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
3. Do Kúpnej ceny sú zahrnuté všetky náklady, ktoré na strane predávajúceho vzniknú pri plnení objednávky alebo v súvislosti s jej plnením a to najmä: balné, clo, dopravné náklady, vykládky, prípadné manipulačné poplatky a všetky ostatné náklady súvisiace s riadnym dodaním tovaru alebo jeho časti na miesto plnenia tejto rámcovej dohody.
4. Zvýšenie/zmena ceny za predmet dohody je možné iba po vzájomnej dohode vo forme dodatku, a to v dôsledku nasledovných skutočností:

a) ak v dôsledku legislatívnych zmien dôjde k zvýšeniu/zmene daní, ktoré sa týkajú predmetu dohody,

b) ak, najskôr po šiestich mesiacoch od nadobudnutia účinnosti Rámcovej dohody Predávajúci jednoznačne preukázateľne zdokladuje, že mu vstupné náklady na akúkoľvek položku Tovaru uvedenú v Prílohe č. 2 Rámcovej dohody vzrástli o viac ako 10% ceny platnej od času účinnosti tejto Rámcovej dohody. Cena Tovaru bude po preukázaní nárastu cien automaticky navýšená o toľko percent, o koľko Predávajúcemu preukázateľne vzrástli náklady, a to najviac 1 krát za šesť mesiacov.

1. Na preukázateľné zdokladovanie navýšenia vstupov predloží Dodávateľ napr. cena surovín určených na výrobu Tovaru s podrobnou výrobnou kalkuláciou tovaru, vstupné nákladové faktúry s nákupnými cenami z času účinnosti zmluvy a faktúry posudzovania zmeny vstupov, príp. iné relevantné doklady, na základe ktorých bude možné stanoviť mieru navýšenia. Dodávateľ tiež predloží navrhovaný aktualizovaný štruktúrovaný rozpočet (Príloha č. 2) s uvedením neodobraného množstva u všetkých Tovarov (nie iba u tovarov, ktoré budú predmetom úpravy ceny) a  výpočtu návrhu navýšenia Celkovej kúpnej ceny uvedenej v čl. IV. Cena bod 1 tejto zmluvy.
2. Kupujúci sa vyjadrí v lehote do 7 pracovných dní, či s navrhovaným zvýšením ceny súhlasí. V prípade, ak Kupujúci z poskytnutých dokumentov nenadobudne presvedčenie o opodstatnenosti navýšenia kúpnej ceny, vyžiada si od Predávajúceho doplňujúce informácie k navrhovanému navýšeniu kúpnej ceny. Lehota na poskytnutie súhlasu na navýšenie kúpnej ceny sa prerušuje a začína plynúť nanovo po tom, ako Predávajúci poskytne Kupujúcemu všetky požadované dokumenty. V prípade, ak sa Kupujúci v stanovenej lehote nevyjadrí, má sa za to, že s navrhovaným zvýšením kúpnej ceny súhlasí. V prípade ak Kupujúci z poskytnutých dokumentov nezistí opodstatnenosť navýšenia kúpnej ceny písomne s odôvodnením to oznámi Predávajúcemu, pričom kúpna cena ostane nezmenená. Navýšená kúpna cena bude platná odo dňa schválenia zmeny výšky kúpnej ceny Kupujúcim. Na preukázateľné zdokladovanie navýšenia vstupov predloží Dodávateľ napr. cena surovín určených na výrobu Tovaru, vstupné nákladové faktúry s nákupnými cenami z času účinnosti zmluvy a faktúry posudzovania zmeny vstupov, príp. iné relevantné doklady, na základe ktorých bude možné stanoviť mieru navýšenia. Dodávateľ tiež predloží navrhovaný aktualizovaný štruktúrovaný rozpočet (Príloha č. 2) s uvedením neodobraného množstva u všetkých Tovarov (nie iba u tovarov, ktoré budú predmetom úpravy ceny) a  výpočtu návrhu navýšenia Celkovej kúpnej ceny uvedenej v čl. IV. Cena bod 1 tejto zmluvy.
3. Predávajúci je povinný v súvislosti s postupom podľa predchádzajúceho odseku najmenej každé dva mesiace po zvýšení jednoznačne preukazovať Kupujúcemu opodstatnenosť trvania navýšenej Kúpnej ceny pre jednotlivé položky Tovaru. Na preukazovanie opodstatnenosti výšky kúpnej ceny sa primerane použije postup na preukazovanie navýšenia kúpnej ceny. V prípade ak z predložených dokumentov bude zrejmé, že kúpna cena tovaru sa znížila najmenej o 5 %, upraví sa kúpna cena tovaru o zodpovedajúci počet percent. Znížená kúpna cena bude platná odo dňa schválenia zmeny výšky kúpnej ceny.
4. Predávajúci je povinný znížiť jednotkové ceny uvedené v Prílohe č. 2 tejto rámcovej dohody kedykoľvek počas trvania tejto rámcovej dohody bez potreby uzatvorenia dodatku k tejto rámcovej dohode, a to v prípade zavedenia tzv. akciových alebo sezónnych cien tovaru na trhu. V prípade zníženia jednotkových cien v zmysle predchádzajúcej vety predávajúci zároveň predloží Prílohu č. 2 rámcovej dohody, v ktorej budú upravené, t. j. znížené príslušné jednotkové ceny na príslušné obdobie.
5. Kupujúci je oprávnený realizovať prieskum trhu za účelom zistenia aktuálnej ceny tovaru, za ktorú by bolo možné tovar aktuálne kúpiť na trhu (ďalej len „prieskum trhu“) a to nasledovne:

10.1 Počas trvania tejto rámcovej dohody je zodpovedný zamestnanec kupujúceho oprávnený realizovať prieskum trhu v 3. mesačných intervaloch.

10.2 Prieskum trhu bude realizovaný minimálne prostredníctvom troch nezávislých ponúk na tovar, ktorý ostáva k plneniu tejto rámcovej dohody. Z prieskumu trhu kupujúci vedie písomnú dokumentáciu.

10.3 V prípade, ak priemer ceny za tovar určenej z troch najnižších ponúk získaných v rámci prieskumu trhu je nižší ako cena tovaru podľa Prílohy č. 2 tejto rámcovej dohody, je kupujúci oprávnený v objednávke na dodanie tovaru požadovať od predávajúceho dodanie tovaru za cenu zodpovedajúcu sume priemeru medzi tromi najnižšími cenami zistenými z tohto prieskumu trhu a predávajúci sa zaväzuje dodať tovar kupujúcemu za takto určenú cenu. Dokumentácia o výsledkoch prieskumu trhu bude súčasťou objednávky kupujúceho.

1. V prípade zníženia cien tovaru v nadväznosti na zrealizovaný prieskum trhu, predloží predávajúci Prílohu č. 2 tejto rámcovej dohody, v ktorej budú upravené, t.j. znížené príslušné jednotkové ceny podľa ceny požadovanej kupujúcim v objednávke.
2. V prípade, ak počas platnosti tejto rámcovej dohody prestane byť ktorýkoľvek z tovarov uvedených v Prílohe č. 1, resp. v Prílohe č. 2 tejto rámcovej dohody vyrábaný, resp. zmení sa jeho zloženie, prípadne gramáž a pod., je predávajúci povinný dodať kupujúcemu tovar najviac podobný (zložením, váhou a pod.) pôvodne dodávanému tovaru. Kúpna cena za takýto tovar bude určená prieskumom trhu v súlade s bodom 6. tohto článku.

**Článok V.**

**Platobné podmienky**

1. Kupujúcemu vzniká povinnosť zaplatiť Kúpnu cenu predávajúcemu po riadnom dodaní a odovzdaní objednaného tovaru podľa tejto rámcovej dohody predávajúcim, a to na základe vystavenej faktúry, ktorá musí byť v súlade s objednávkou vystavenou kupujúcim. Súčasťou faktúry musia byť dodacie listy potvrdené povereným zástupcom kupujúceho aj predávajúceho, a to ich podpismi a odtlačkami pečiatok. Faktúra bude doručená Kupujúcemu na miesto dodania tovaru v dvoch vyhotoveniach.

2. Strany rámcovej dohody sa dohodli, že predávajúci je oprávnený vystaviť faktúru za skutočne dodaný tovar 3-krát za kalendárny mesiac (**samostatne pre sklad „pacienti“ a sklad „zamestnanci**), pričom tretia faktúra v danom kalendárnom mesiaci musí byť kupujúcemu doručená najneskôr v posledný deň kalendárneho mesiaca. Ceny tovarov ako aj skutočne dodané množstvá tovarov uvedené v dodacom liste musia byť zaokrúhlené na 2 desatinné miesta.

3. Faktúra musí obsahovať všetky náležitosti daňového dokladu v zmysle platných právnych predpisov Slovenskej republiky (najmä zákon č. 222/2004 Z. z. o dani z pridanej hodnoty v znení neskorších predpisov). Predávajúci nie je oprávnený fakturovať žiadnu ďalšiu odplatu za služby súvisiace s dodaním tovaru.

4. Lehota splatnosti faktúry je 60 dní odo dňa jej doručenia kupujúcemu zo strany predávajúceho za predpokladu, že doručená faktúra bude spĺňať všetky zákonné náležitosti a náležitosti podľa tejto rámcovej dohody. Lehota splatnosti faktúry začína plynúť dňom nasledujúcim po dni, v ktorom bola formálne aj obsahovo faktúra preukázateľne doručená kupujúcemu. Úhrada faktúry bude realizovaná bezhotovostným platobným stykom na účet predávajúceho uvedený v záhlaví tejto rámcovej dohody.

5. V prípade, že faktúra nebude obsahovať náležitosti v zmysle tohto článku rámcovej dohody, kupujúci je oprávnený vrátiť faktúru predávajúcemu na doplnenie a/alebo prepracovanie s uvedením nedostatkov, ktoré sa majú odstrániť. Nová 60-dňová lehota splatnosti začne plynúť dňom nasledujúcim po dni, v ktorom bola riadne doplnená a/alebo prepracovaná faktúra preukázateľne doručená kupujúcemu.

6. Predávajúcemu sa umožňuje realizovať elektronickú fakturáciu v zmysle § 2 Zákona č. 215/2019 Z.z. o zaručenej elektronickej fakturácii a centrálnom ekonomickom systéme.

7. Kupujúci neposkytne predávajúcemu žiadne preddavky, zálohy ani iné peňažné, či nepeňažné plnenia v súvislosti s plnením predmetu tejto rámcovej dohody.

**Článok VI.**

**Čas a miesto plnenia predmetu rámcovej dohody**

1. Rámcová dohoda sa uzatvára na dobu určitú, a to **na dobu 12 mesiacov** odo dňa nadobudnutia jej účinnosti alebo do vyčerpania finančného limitu uvedeného v článku IV. bode 1. tejto rámcovej dohody podľa toho, ktorá z uvedených skutočností nastane skôr.

2. Miestom plnenia je: Nemocnica s poliklinikou Prievidza so sídlom V Bojniciach Nemocničná 2, 972 01 Bojnice

3. Lehota dodania tovaru pre položky uvedené v Prílohe č. 1 je **štyrikrát týždenne (podľa dohody so zástupcom  objednávateľa) najneskôr do 24 hodín od odoslania objednávky kupujúcim predávajúcemu, pričom tovar musí byť dodaný výlučne v čase od 7:00 do 8:00 hod** . V prípade mimoriadnej potreby sa požaduje dodanie do 1 hodiny od odoslania objednávky kupujúcim predávajúcemu, na miesto určenia uvedené v bode 2. tohto článku rámcovej dohody, bližšie spresnené príslušnou objednávkou.

4. Dodávka tovaru je realizovaná podľa aktuálnej potreby a požiadaviek individuálne dohodnutých v objednávke a bude prebiehať na dennej báze.

5. Ak predávajúci nebude schopný, z dôvodu okolností na jeho strane, dodať tovar podľa priebežnej objednávky, kupujúci si vyhradzuje právo zabezpečiť tovar zodpovedajúcej kvality od iného dodávateľa a v množstve nevyhnutnom na pokrytie jeho časovej potreby a za cenu najvýhodnejšej ponuky na trhu.

**Článok VII.**

**Postup predávajúceho a kupujúceho pri plnení rámcovej dohody**

1. Komunikácia medzi predávajúcim a kupujúcim bude prebiehať výlučne v slovenskom jazyku a prostredníctvom na to určených e-mailových adries bližšie špecifikovaných v bode 9. tohto článku rámcovej dohody, resp. prostredníctvom na to určených osobitných telefonických kontaktov uvedených v objednávkach. Predávajúci je povinný určiť e-mailovú adresu pre účely prijímania objednávok zo strany kupujúceho a komunikácie týkajúcej sa dodania tovaru.

2. Telefonické preverenie stavu tovaru na sklade predávajúceho sa nepovažuje za objednávku tovaru zo strany kupujúceho v zmysle tejto rámcovej dohody.

3. Postup pri vystavovaní objednávok:

3.1 Kupujúci je povinný riadne vystavenú objednávku zaslať predávajúcemu elektronicky na e-mailovú adresu, určenú na tento účel.

3.2 Predávajúci sa zaväzuje potvrdiť príjem objednávky na e-mailovú adresu kupujúceho obratom (ďalej len „**akceptácia objednávky**“), najneskôr však do 4 hod. od jej odoslania kupujúcim a postúpiť ju k vybaveniu.

3.3 Akceptáciou objednávky sa objednávka stáva pre predávajúceho záväzná.

4. Každá objednávka musí obsahovať minimálne nasledovné náležitosti:

a) názov, sídlo kupujúceho a predávajúceho,

b) číslo objednávky,

c) druh a požadované množstvo tovaru v súlade s Prílohou č. 1 a s Prílohou č. 2 k tejto rámcovej dohode,

d) jednotková cena bez DPH v súlade s Prílohou č. 2 k tejto rámcovej dohode,

e) dátum a miesto dodania tovaru,

f) kontaktné údaje osoby poverenej na prevzatie dodávky za kupujúceho (meno, telefón, e-mail),dátum,

g) iné v rozsahu predmetu plnenia tejto rámcovej dohody.

5. Dodávka tovaru bude realizovaná predávajúcim, pričom predávajúci zabezpečí aj vynesenie tovaru poverenými osobami predávajúceho na miesto určené kupujúcim

6. Predávajúci zabezpečí dodávku objednaného tovaru motorovými vozidlami spĺňajúcimi hygienické požiadavky tak, aby bola zabezpečená dostatočná ochrana tovaru pred jeho zničením, poškodením alebo znehodnotením.

7. V prípade, ak dodaný tovar nespĺňa vlastnosti požadované kupujúcim v tejto rámcovej dohode, kupujúci je oprávnený prevzatie takejto dodávky písomne odmietnuť s uvedením dôvodov odmietnutia.

8. Pri dodávaní tovaru sa uplatní nasledovný postup:

 8.1 Predávajúci je povinný dodať kupujúcemu tovar podľa tejto rámcovej dohody a Prílohy č. 1 tejto rámcovej dohody.

 8.2 Kupujúci odmietne prevziať tovar, ak nebude zodpovedať požiadavkám kupujúceho uvedeným v tejto rámcovej dohode a v Prílohe č. 1 a Prílohe č. 2 tejto rámcovej dohody.

8.3 Hovädzie mäso na dodacom liste musí byť označené referenčným číslom a údajom o krajine, kde bolo zviera narodené, chované a zabité.

8.4 Bravčové mäso na dodacom liste musí byť označené kódom dodávky a údajom o krajine, kde bolo zviera chované a zabité.

8.5 Bezprostredne po dodaní tovaru bude podpísaný Dodací list . Dodací list bude obsahovať minimálne označenie predávajúceho a kupujúceho, konkrétne označenie a množstvá dodaného tovaru, dátum dodania tovaru, mernú jednotku, cenu s DPH/ bez DPH. Kópiu dodacieho listu je potrebné priložiť k faktúre.

8.6 Na tento účel predávajúci vlastní platné osvedčenie/a Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR, ktoré predloží kupujúcemu najneskôr do 3 pracovných dní odo dňa nadobudnutia účinnosti tejto rámcovej dohody. V prípade, ak sa bude dodávka tovaru vykonávať na základe zmluvného vzťahu s dopravcom, uchádzač najneskôr do 3 pracovných dní odo dňa nadobudnutia účinnosti tejto rámcovej dohody predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky v zmysle potravinového kódexu SR.

9. Kupujúci nadobudne vlastnícke právo k tovaru dňom jeho prevzatia v mieste plnenia. Prevzatie tovaru potvrdí podpisom oprávnenej osoby kupujúceho a odtlačkom pečiatky na dodacom liste. Dodací list je neoddeliteľnou súčasťou každej faktúry.

10. Kontaktné údaje predávajúceho pre účely prijímania objednávok....................................(meno, priezvisko, e-mail, tel. č. doplní uchádzač). Kontaktné údaje kupujúceho e-mail: jaroslav.bastian@hospital-bojnice.sk , tel. 046/5112 464,

11. Predávajúci vyhlasuje, že v čase uzatvorenia tejto rámcovej dohody má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). V prípade, ak sa budú na strane predávajúceho ako strany rámcovej dohody podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.

**Článok VIII.**

**Záručná doba a zodpovednosť za vady**

1. Predávajúci zodpovedá za to, že tovar

- bude riadne dodaný v súlade s touto rámcovou dohodou,

- bude mať vlastnosti dohodnuté v tejto rámcovej dohode,

- bude v súlade so všeobecne záväznými právnymi predpismi a požiadavkami v zmysle predpisov Európskej únie pre potraviny,

- bude zodpovedať požiadavkám stanoveným v technických normách a zákone Národnej rady Slovenskej republiky č. 152/1995 Z. z. o potravinách v znení neskorších predpisov a príslušným vyhláškam v súlade s Potravinovým kódexom SR.

2. Predávajúci poskytne na tovar záruku určenú výrobcom (záručnú dobu), ktorá musí byť vyznačená na obaloch tovaru alebo pri nebalenom tovare v dodacom liste.

3. Dodané potraviny nesmú mať v čase ich odovzdania kupujúcemu vyčerpanú viac ako 1/3 ich exspiračnej lehoty (dátumu minimálnej trvanlivosti, resp. dátumu spotreby). V prípade, že predávajúci dodá kupujúcemu potraviny s vyčerpanou exspiračnou lehotou o viac ako 1/3 jej dĺžky, je kupujúci oprávnený vrátiť takéto potraviny späť predávajúcemu na jeho náklady, nie je povinný zaplatiť za takéto potraviny a zároveň mu oznámi, či trvá na dodaní objednaných potravín. V prípade, že kupujúci trvá na dodaní objednaného tovaru, predávajúci je povinný ho bezodkladne nahradiť tovarom spĺňajúcim jeho požiadavky v rovnakej kvalite, množstve a druhu podľa vystavenej objednávky.

4. Kupujúci si vyhradzuje právo neprevziať tovar so zjavnými vadami v takom množstve a rozsahu, na aké sa zjavná vada vzťahuje.

5. Vady zjavné, kvalitatívne alebo množstevné, zistené pri prevzatí tovaru, je kupujúci oprávnený reklamovať v lehote najneskôr do 24 hodín odo dňa prevzatia tovaru vo forme písomnej reklamácie, ktorá bude odoslaná elektronickou poštou podľa čl. VII, bod 1. tejto zmluvy.

6. Skryté vady má kupujúci právo reklamovať bez zbytočného odkladu, najneskôr do konca záručnej doby.

7. Vady predmetu tejto rámcovej dohody budú kupujúcim reklamované písomne s doručením elektronickou poštou v lehotách podľa tohto článku rámcovej dohody. Reklamácie podľa tohto článku rámcovej dohody je predávajúci povinný vybaviť bezodkladne, najneskôr v lehote do 3 (troch) pracovných dní odo dňa doručenia písomnej reklamácie elektronickou poštou.

8. Kupujúci je oprávnený v prípade zistenia akýchkoľvek vád dodaného tovaru:

a) žiadať predávajúceho o výmenu vadného tovaru za nový, bezvadný tovar, resp. žiadať predávajúceho o dodanie chýbajúceho tovaru;

b) odstúpiť od objednávky tovaru v prípade nesplnenia povinnosti predávajúceho dodať na základe reklamácie nový, bezvadný, náhradný alebo chýbajúci tovar v lehote na vybavenie reklamácie podľa bodu 6. tohto článku rámcovej dohody;

c) žiadať náhradu škody spôsobenú dodaním vadného tovaru.

**Článok IX.**

**Sankcie**

1. V prípade omeškania predávajúceho s dodaním objednaného tovaru podľa tejto rámcovej dohody, má kupujúci právo požadovať od predávajúceho zaplatenie zmluvnej pokuty vo výške 0,05 % z ceny tovaru, s dodaním ktorého je predávajúci v omeškaní, a to za každý aj začatý deň omeškania.

2. V prípade, ak predávajúci neakceptuje objednávku v lehote podľa článku VII. bodu 3.2. tejto rámcovej dohody, je kupujúci oprávnený požadovať od predávajúceho zaplatenie zmluvnej pokuty vo výške 50 Eur.

3. V prípade, že predávajúci nevybaví reklamáciu v lehote do 3 (troch) pracovných dní odo dňa doručenia písomnej reklamácie elektronickou poštou, je kupujúci oprávnený požadovať od predávajúceho zaplatenie zmluvnej pokuty vo výške 0,05 % z ceny tovaru, ktorý má vady, a to za každý aj začatý deň omeškania s odstránením tejto vady.

4. V prípade omeškania kupujúceho s úhradou faktúry v dohodnutom termíne splatnosti je predávajúci oprávnený uplatniť voči kupujúcemu úrok z omeškania vo výške podľa § 369 ods. 2 Obchodného zákonníka z neuhradenej fakturovanej čiastky za každý aj začatý deň omeškania, s výnimkou okolností charakterizovaných ako vyššia moc.

5. Povinnosť strany rámcovej dohody nahradiť škodu vzniknutú v dôsledku porušenia jej povinnosti zabezpečenej zmluvnou pokutou zostáva zaplatením zmluvnej pokuty nedotknutá v celom rozsahu vzniknutej škody.

6. Strany rámcovej dohody zhodne prehlasujú, že výška zmluvnej pokuty je primeraná, je v súlade so zásadou poctivého obchodného styku a je dohodnutá s prihliadnutím na význam zabezpečovaných povinností podľa tejto rámcovej dohody.

7. Zmluvné strany sa dohodli, že predávajúci ako veriteľ nie je oprávnený, bez súhlasu kupujúceho ako dlžníka, postúpiť pohľadávku voči kupujúcemu podľa ust. §524 a nasl. zákona č. 40/1964 Zb. Občiansky zákonník v znení neskorších predpisov na inú osobu a bez súhlasu dlžníka nie je oprávnený urobiť akúkoľvek zmenu na strane zmluvných strán.

8. Predávajúci sa zaväzuje, že nepožiada tretiu osobu o plnenie za dodanie predmetu zmluvy za Kupujúceho a v prípade, ak prijme plnenie za dodanie predmetu zmluvy od tretej osoby odlišnej od kupujúceho, takéto plnenie odmietne a bezodkladne ho vráti tretej osobe, pokiaľ nie je medzi zmluvnými stranami dohodnuté inak. V prípade nesplnenia predmetného záväzku vzniká kupujúcemu voči predávajúcemu nárok na zmluvnú pokutu vo výške takto požiadaného, resp. prijatého plnenia.

**Článok X.**

**Subdodávatelia**

1. V Prílohe č. 3 tejto rámcovej dohody sú uvedené údaje o všetkých známych subdodávateľoch predávajúceho, ktorí sú známi v čase uzatvorenia tejto rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Predávajúci je povinný písomne oznámiť kupujúcemu akúkoľvek zmenu údajov o subdodávateľovi, a to do piatich pracovných dní odo dňa, kedy sa predávajúci dozvedel o tejto zmene.

2. Ak v čase uzatvorenia tejto rámcovej dohody predávajúcemu neboli známi subdodávatelia a predávajúci má v úmysle realizovať predmet tejto rámcovej dohody prostredníctvom subdodávateľa, predávajúci tak môže urobiť iba s predchádzajúcim písomným súhlasom kupujúceho. Zámer realizácie predmetu tejto rámcovej dohody prostredníctvom subdodávateľa predávajúci bezodkladne písomne oznámi predávajúcemu s uvedením údajov o subdodávateľovi a údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

3. K zmene subdodávateľa môže dôjsť len po jej odsúhlasení kupujúcim. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

4. Predávajúci je povinný postupovať pri výbere subdodávateľa tak, aby náklady vynaložené na zabezpečenie plnenia predmetu rámcovej dohody boli primerané jeho kvalite a cene a tak, že subdodávatelia podieľajúci sa na plnení predmetu rámcovej dohody budú kvalifikovaní na svoje profesie vzťahujúce sa na plnenie tejto rámcovej dohody a budú mať potrebné oprávnenia a osvedčenia k plneniu predmetu rámcovej dohody.

5. Predávajúci je povinný zabezpečiť, aby jeho subdodávatelia mali splnené povinnosti ohľadom zápisu do registra partnerov verejného sektora v zmysle zákona o registri partnerov verejného sektora.

**Článok XI.**

**Ukončenie rámcovej dohody**

1. Táto rámcová dohoda môže byť pred uplynutím dojednanej doby podľa článku VI. bodu 1. tejto rámcovej dohody, resp. pred vyčerpaním finančného limitu podľa článku IV. bodu 1. tejto rámcovej dohody ukončená písomnou dohodou strán rámcovej dohody, písomným odstúpením od rámcovej dohody z dôvodov, ktoré stanovuje zákon (najmä § 19 zákona o verejnom obstarávaní) alebo táto rámcová dohoda.

2. Od rámcovej dohody môže ktorákoľvek zo strán rámcovej dohody okamžite odstúpiť v prípadoch podstatného porušenia rámcovej dohody.

3. Za podstatné porušenie rámcovej dohody predávajúcim sa považuje:

a) nedodržanie záväzku dodať tovar v množstve, kvalite a termíne podľa tejto rámcovej dohody a/alebo akceptovanej objednávky,

b) neodstránenie vád tovaru predávajúcim v lehote dohodnutej na vybavenie reklamácie,

c) predávajúci viac ako dvakrát neakceptuje objednávku v lehote podľa článku VII. bodu 3. rámcovej dohody,

d) ak sa voči predávajúcemu vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči predávajúcemu začaté vyrovnávacie konanie alebo reštrukturalizácia,

e) predávajúci vstúpil do likvidácie,

 f) predávajúci poruší povinnosti podľa článku X. bodu 2. až 5. tejto rámcovej dohody.

4. Predávajúci je oprávnený okamžite odstúpiť od tejto rámcovej dohody v prípade, ak kupujúci je v omeškaní s úhradou faktúry o viac ako 60 (šesťdesiat) kalendárnych dní.

5. Na odstúpenie od tejto rámcovej dohody sa vyžaduje písomná forma. Odstúpením od rámcovej dohody niektorej zo strán rámcovej dohody sa rámcová dohoda zrušuje ku dňu doručenia odstúpenia druhej strane rámcovej dohody.

6. V prípade odstúpenia od tejto rámcovej dohody ktoroukoľvek stranou tejto rámcovej dohody budú plnenia začaté v čase odstúpenia riadne ukončené a preukázateľné náklady spojené s plnením predmetu tejto rámcovej dohody do tej doby budú v plnej výške zo strany kupujúceho uhradené.

**Článok XII.**

**Osobitné podmienky plnenia rámcovej dohody - sociálny aspekt**

1. Kupujúci uplatňuje v rámci plnenia rámcovej dohody osobitné podmienky plnenia – sociálny aspekt v súlade s § 2 ods. 5 písm. p) zákona o verejnom obstarávania, so zameraním na pomoc sociálne slabším s cieľom zamedzenia plytvania potravinami.
2. Predávajúci sa zaväzuje bezodplatne poskytnúť potravinovej banke, alebo inej organizácii registrovanej ako výdajňa potravín podľa osobitného predpisu[[1]](#footnote-1) (ďalej len „organizácia“) nepredané potraviny vhodné pre ďalšiu ľudskú konzumáciu s následnou distribúciou odkázaným osobám, v hodnote uvedenej v Prílohe č. 4 RD, a to počas účinnosti rámcovej dohody.
3. Predávajúci sa zaväzuje splnenie povinností uvedených v predchádzajúcom bode riadne preukázať. Za týmto účelom musí kupujúcemu predložiť písomné potvrdenie preukazujúce splnenie tejto povinnosti potvrdené príslušnou organizáciou.
4. Predávajúci musí splniť záväzok v termíne do skončenia platnosti Zmluvy, pričom predávajúci môže preukazovať plnenie priebežne počas stanoveného obdobia. V prípade zistenia nedodržania záväzku k uvedenému termínu bude predávajúci kupujúcim upozornený a bude vyzvaný na okamžitú nápravu v lehote uvedenej vo výzve.

**Článok XIII.**

**Záverečné ustanovenia**

1. Táto rámcová dohoda nadobúda platnosť dňom jej podpisu oprávnenými zástupcami obidvoch strán rámcovej dohody a účinnosť dňom nasledujúcim po dni jej zverejnenia v zmysle bodu 2. tohto článku rámcovej dohody.

2. Táto rámcová dohoda je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Strany rámcovej dohody berú na vedomie a súhlasia, že táto rámcová dohoda vrátane všetkých jej súčastí a príloh bude zverejnená v Centrálnom registri zmlúv ([www.crz.gov.sk](http://www.crz.gov.sk)).

3. V prípade, ak by sa ktorékoľvek ustanovenie tejto rámcovej dohody stalo neplatným, nespôsobuje to neplatnosť tejto rámcovej dohody ako celku.

4. Všetky spory, ktoré vzniknú z tejto rámcovej dohody, vrátane sporov o jej platnosť, výklad alebo ukončenie sa strany rámcovej dohody zaväzujú prednostne riešiť vzájomnými zmierovacími rokovaniami a dohodami oprávnených zástupcov oboch strán rámcovej dohody. V prípade, že sa vzájomné spory strán rámcovej dohody vzniknuté v súvislosti s plnením záväzkov podľa tejto rámcovej dohody alebo v súvislosti s ňou nevyriešia, strany rámcovej dohody sa dohodli a súhlasia, že všetky spory vzniknuté z tejto rámcovej dohody budú riešené na miestne a vecne príslušnom súde Slovenskej republiky podľa právneho poriadku Slovenskej republiky.

5. Rámcová dohoda je vyhotovená v piatich (5) rovnopisoch v slovenskom jazyku, pričom kupujúci obdrží tri (3) rovnopisy a predávajúci dva (2) rovnopisy.

6. Strany rámcovej dohody vyhlasujú, že si túto rámcovú dohodu pred jej podpisom prečítali, jej obsahu porozumeli a na potvrdenie toho, že obsah tejto rámcovej dohody zodpovedá ich skutočnej a slobodnej vôli, ju vlastnoručne podpísali.

7. Ak rámcová dohoda neustanovuje inak, akékoľvek zmeny a/alebo dodatky rámcovej dohody sa môžu vykonať iba na základe dohody obidvoch strán rámcovej dohody, a to vo forme písomných a očíslovaných dodatkov k rámcovej dohode podpísaných oprávnenými zástupcami obidvoch strán rámcovej dohody.

8. Práva a povinnosti strán rámcovej dohody, ktoré nie sú upravené v tejto rámcovej dohode, sa riadia príslušnými ustanoveniami Obchodného zákonníka a ustanoveniami iných všeobecne záväzných právnych predpisov Slovenskej republiky.

9. Nedeliteľnou súčasťou tejto rámcovej dohody sú:

Príloha č. 1 - Opis predmetu zákazky

Príloha č. 2 - Štruktúrovaný rozpočet rámcovej dohody

Príloha č. 3 - Zoznam subdodávateľov

Príloha č. 4 – Sociálny aspekt

Za predávajúceho: Za kupujúceho:

V ............. dňa ........... V Bojniciach, dňa ..................

................................................... ........................................................................

*Meno, priezvisko a podpis osoby* Mgr. Peter Glatz, riaditeľ

*oprávnenej konať za predávajúceho*

*Rámcová dohoda*

*Príloha č. 1*

**Opis predmetu zákazky**

**Časť 2 Mäso a mäsové výrobky**

Predmetom zákazky je nákup mäsa a mäsových výrobkov, dodanie tovaru do miesta dodania a vyloženie tovaru v mieste dodania v súlade s príslušnými legislatívnymi a hygienickými predpismi. Bližší opis predmetu zákazky je uvedený v nižšie uvedenej tabuľke pri jednotlivých položkách.

**Osobitné požiadavky na plnenie**

Množstvá sú určené podľa súčasného počtu stravníkov a nie sú pre obstarávateľa záväzné, nakoľko sa ich počet počas zmluvného vzťahu môže zmeniť.

Celkové množstvá jednotlivých druhov tovarov sú uvedené ako predpokladané. Verejný obstarávateľ konkrétne množstvá tovaru v závislosti od počtu stravníkov bližšie špecifikuje v jednotlivých objednávkach.

* Kvalita mäsa: čerstvé, bledoružová farba, dodávať mäso voľné nebalené, kuchynská úprava mäsa resp. opracovanie,
* Mäso nesmie javiť zmyslové zmeny t. j. zápach, neprirodzená farba, krvavé zrazeniny a pod..,
* Pôvod tovaru musí byť jednoznačne preukázateľný.
* Predávajúci sa zaväzuje dodávať tovar v bezchybnom stave, tovar bude mať požadovanú akosť po celú dobu minimálnej trvanlivosti platnej pre dodávaný tovar. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných predpisov, noriem a Potravinového kódexu SR ( zodpovedajúce potravinovému kódexu v zmysle ustanovení výnosu MP a MZ SR č.2143/2006-100 PK SR), bez viditeľných známok mechanického poškodenia alebo kontaminácie.
* Predávajúci musí byť spôsobilý k dodávke tovaru a musí byť držiteľom platného oznámenia Štátnej veterinárnej a potravinovej správy SR podľa zákona č.488/2002 Z. z. v znení neskorších predpisov – o pridelení veterinárneho kontrolného čísla (úradného schvaľovacieho čísla) o schválení prevádzky predávajúceho (uchádzača) na činnosť súvisiace s predmetom zákazky, zvlášť na skladovanie, distribúciu a uvádzanie na trh potravinových výrobkov rýchlo podliehajúcich skaze(mrazené potraviny) resp. obdobného charakteru.
* Doba spotreby dodávaného tovaru nesmie v čase dodávky tovaru prekročiť prvú tretinu doby spotreby, trvanlivosti alebo záručnej doby vyznačenej na dodacom liste a/alebo tovare, odo dňa výroby/plnenia tovaru alebo balenia tovaru.
* V prípade, že dodávané položky budú balené v obale, musia byť označené v štátnom jazyku s min. údajmi (názov výrobku, obchodné meno výrobku, hmotnosť výrobku, dátum spotreby, spôsob skladovania) v súlade s Nariadením EP a rady EÚ č.1169/2011, Vyhláškou MPRV SR č.243/2015 Z. z. a Zákonom č.152/1995 Z. z. o potravinách. Predávajúci sa zároveň zaväzuje uvádzať v dodacích listoch pre každý dodaný tovar trvanlivosť alebo dobu spotreby a záručné lehoty tak, aby bola možná kontrola kupujúcim v čase dodávky.
* Kupujúci si vyhradzuje právo prevzatia tovaru odmietnuť v prípadoch, ak kvalitatívne vlastnosti tovaru nezodpovedajú požadovaným hodnotám, vyskytli sa nedostatky v kvalite, dodávka tovaru ku dňu dodania presahuje 1/3 trvanlivosti, doby spotreby alebo záručnej doby výrobky.
* Doprava tovaru do miesta plnenia musí byť vykonávaná vozidlami s oprávnením a schválením na prepravu potravín v súlade s platnými všeobecne záväznými predpismi SR alebo iným ekvivalentným dokladom vydaný príslušným orgánom členského štátu Európskej Únie, v kvalite podľa technických podmienok prevozu potravín podliehajúcich rýchlej skaze v súlade s Potravinovým kódexom SR..
* Z dôvodu vedenia dvoch skladových hospodárstiev Objednávky budú kupujúcim predkladané samostatne pre skupiny: „ pacienti“ a „zamestnanci“ . Dodávateľ je povinný zabezpečiť samostatne fakturáciu pre sklad „pacienti“ a sklad „zamestnanci“
* Termín plnenia je dohodnutý priebežne po dobu platnosti rámcovej dohody. **Termín plnenia jednotlivých čiastkových dodávok tovaru je dohodnutý štyrikrát týždenne (podľa dohody so zástupcom  objednávateľa),s lehotou plnenia najviac 24 hodín od doručenia záväznej písomnej objednávky kupujúceho**, po celú dobu platnosti rámcovej dohody.
* Verejný obstarávateľ bude od víťazného uchádzača nakupovať len čerstvé, chladené  mäso v kuchynskej úprave. V prípade, ak víťazný uchádzač na základe čiastkovej objednávky dodá mäso nie čerstvé, bude sa táto skutočnosť považovať za hrubé porušenie rámcovej dohody.
* Verejný obstarávateľ pri realizácii dodávok uchádzačom bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti. Tovar bude preberať na základe senzorickej analýzy, t. j. na základe zmyslového posúdenia – farba, vôňa tovaru. V prípade ak uchádzač poruší zásadu čerstvosti a kvality dodaného tovaru, verejný obstarávateľ tento nepreberie a bude to považovať za hrubé porušenie rámcovej dohody.
* **dovoz tovaru od 7:00 hod. do 8:00 hod**.
* **Dodávať mäso výhradne z krajiny pôvodu Slovenská republika alebo krajín pôvodu Európskej únie.**

|  |  |  |  |  |
| --- | --- | --- | --- | --- |
| Por. č. | Názov položky | Balenie | MJ | Predpokl. množstvo |
| 1 | brav. bôčik bez kostí | voľne | kg | 200 |
| 2 | bravčové stehno bez kostí | voľne | kg | 4 400 |
| 3 | bravčové plece bez kostí | voľne | kg | 200 |
| 4 | bravčová pečeň | voľne | kg | 50 |
| 5 | bravčové karé bez kostí | voľne | kg | 4 800 |
| 6 | bravčová krkovička bez kostí | voľne | kg | 450 |
| 7 | brav. slabina | voľne | kg | 20 |
| 8 | brav. kosti - krk, karé | voľne | kg | 20 |
| 9 | brav. rebrá zrezané 98% mäsa | voľne | kg | 100 |
| 10 | hovädzie stehno bez kosti - Býk | voľne | kg | 2 300 |
| 11 | hovädzie plece bez kostí - Býk | voľne | kg | 40 |
| 12 | hovädzia roštenka - Býk | voľne | kg | 130 |
| 13 | hovädzí krk, močing, krava bez kostí | voľne | kg | 10 |
| 14 | hovädzie držky predvarené - mrazené | voľne | kg | 10 |
| 15 | hov. kosti | voľne | kg | 1100 |
| 16 | teľacie mäso stehno | voľne | kg | 10 |
| 17 | teľacie karé s kosťou | voľne | kg | 10 |
| 18 | slanina rascová | voľne | kg | 30 |
| 19 | oravská slanina 98% bravčové mäso | voľne | kg | 300 |
| 20 | anglická slanina 98% bravčové mäso | voľne | kg | 30 |
| 21 | údená slanina bez kostí 98% bravčová slanina | voľne | kg | 100 |
| 22 | údená krkovička bez kostí 98% bravčové mäso | voľne | kg | 140 |
| 23 | údené karé s kosťou - krátke 98% bravčové mäso | voľne | kg | 20 |
| 24 | lahôdkové karé údené 98% bravčové mäso | voľne | kg | 50 |
| 25 | jemná saláma, min. 75% mäso, bez korenín, cesnaku, papriky, (diétna saláma) | max.2kg | kg | 770 |
| 26 | parížska saláma 36% bravčové mäso, 20% bravčová slanina, 17% hovädzie mäso | max. 2kg | kg | 20 |
| 27 | saláma malokarpatská v 100g 120g mäsa | max. 600g | kg | 10 |
| 28 | saláma strážovská 80% bravčové mäso, 17% hovädzie mäso | max. 600g | kg | 10 |
| 29 | šunka najvyššej kvality 95% bravčové mäso | cca 2kg | kg | 300 |
| 30 | šunka dusená výber 71% bravčové mäso | cca 2kg | kg | 100 |
| 31 | šunka pražská 80% mäsa | cca 2kg | kg | 100 |
| 32 | šunka morčacia extra 90% hydinové mäso | 0,8 - 1,2 kg | kg | 20 |
| 33 | šunka kuracia štandard, bez E, min.90% mäsa | 0,8 - 1,2 kg | kg | 20 |
| 34 | šunkový pizza nárez 50% bravčové mäso | cca 2kg | kg | 30 |
| 35 | šunková saláma jemná, 75% bravčového mäsa | cca 2kg | kg | 30 |
| 36 | bravčová masť v kelínku 99% bravčová slanina | 500g | kg | 550 |
| 37 | moravské mäso 98% bravčové mäso | 0,8 - 1,2 kg | kg | 20 |
| 38 | debrecínska pečeň z karé 90% bravčové mäso | 0,8 - 1,2 kg | kg | 20 |
| 39 | hydinová tlačenka 47% hydinové mäso, 10% kože | 0,8 - 1,2 kg | kg | 10 |
| 40 | párky obyčajné min. 44% bravčové mäso, 22% hovädzie mäso | 450 - 500g | kg | 300 |
| 41 | párky spišské, min. 80 % mäsa | 450 - 500g | kg | 150 |
| 42 | párky bratislavské 79% bravčové mäso, 5% hovädzie mäso | 450 - 500g | kg | 380 |
| 43 | párky viedenské 80 % mäsa | 450 - 500g | kg | 780 |
| 44 | špekačky 33% bravčové mäso, 22% hovädzie mäso, 15% bravčová slanina  | do 1,00 kg | kg | 80 |
| 45 | bratislavská klobása v 100g 120g mäsa | voľne | kg | 20 |
| 46 | klobása na pečenie údená, 73% bravčové mäso, 20% hovädzie mäso | voľne | kg | 40 |
| 47 | klobása údená vysušenejšia 153g bravčové, 17g hovädzie | voľne | kg | 50 |
| 48 | klobása na pečenie neúdená 73% bravčové, 25% hovädzie | voľne | kg | 230 |
| 49 | jaternice - 48% bravčové mäso | voľne | kg | 130 |
| 50 | žemľové krvavničky - 43% bravčové mäso | voľne | kg | 50 |
| 51 | zabíjačková kaša - 43% bravčové mäso | voľne | kg | 50 |
| 52 | saláma Vysočina 107g bravčového mäsa,18g hovädzieho mäsa | 550-650g | kg | 10 |
| 53 | saláma Plesnivec 106g bravčového mäsa,18g hovädzieho mäsa | 550-650g | kg | 10 |
| 54 | saláma Nitran v 100 g 120g mäsa | 550-650g | kg | 15 |
| 55 | tlačenka klasická, 47% bravčové mäso,13% vnútornosti | 0,8 - 1,2kg | kg | 10 |
| 56 | pražská tlačenka 56%bravčové mäso | 0,8 - 1,2kg | kg | 5 |
| 57 | oškvarky - 99% bravčová slanina | voľne | kg | 10 |
| 58 | saláma tokajská v 100 g 120g mäsa | 550-650g | kg | 5 |
| 59 | tlačenka hydinová 47% hydinové mäso | 0,8-1,2 kg | kg | 5 |
| 60 | šunková saláma jemná, krájaná,75% bravčového mäsa, vakuová, balenie cca 100 g | 100g | kg | 50 |
| 61 | šunková saláma jemná,krájaná,75% bravčového mäsa, vákuová, balenie cca 50g | 50g | kg | 25 |
| 62 | šunka krájaná vakuová,92% mäsa- balenie 100 g | 100g | kg | 600 |
| 63 | šunka krájaná vákuová,92%mäsa - balenie 50 g | 50g | kg | 60 |
| 64 | saláma malokarpatska krájaná, vakuová, balenie 100 g | 100g | kg | 160 |
| 65 | saláma malokarpatská krájaná, vákuová, balenie 50g | 50g | kg | 35 |
| 66 | saláma strážov krájaná, vákuová, balenie 100g  | 100g | kg | 160 |
| 67 | saláma strážov, krájaná, vákuová balenie 50g | 50g | kg | 35 |
| 68 | saláma malokarpatská krájaná  | voľne | kg | 20 |
| 69 | saláma nitran krájaná  | voľne | kg | 20 |
| 70 | šunka najvyššej kvality 95% mäsa krájaná | voľne | kg | 50 |
| 71 | saláma jemná so syrom, minimálne 75% mäsa | cca 1kg | kg | 50 |
| 72 | saláma jemná so syrom, minimálne 75% mäsa, vakuová, balenie 100 g | 100g | kg | 50 |
| 73 | saláma jemná so syrom, minimálne 75% mäsa, vakuová, balenie 50 g | 50g | kg | 70 |
| 74 | šunka krájaná vakuová,90% kuracieho mäsa, bez E,- balenie 100 g | 100g | kg | 160 |
| 75 | šunka krájaná vákuová,90%% kuracieho mäsa, bez E, - balenie 50 g | 50g | kg | 40 |
| 76 | saláma jemná so syrom, minimálne 75% mäsa | cca 2 kg | kg | 20 |
| 77 | jemná saláma, minimálne 75% mäso, bez korenín, cesnaku, papriky, (diétna saláma), 100g | 100g | kg | 50 |
| 78 | jemná saláma, minimálne 75% mäso, bez korenín, cesnaku, papriky, (diétna saláma),50g | 50g | kg | 180 |
| 79 | údené rebrá | voľne | kg | 100 |

*Rámcová dohoda*

*Príloha č. 3*

**Zoznam subdodávateľov**

**Identifikácia predávajúceho**

Obchodné meno:

Sídlo:

IČO:

Predávajúci má v úmysle zadať plnenie, ktoré je predmetom rámcovej dohody nasledovným subdodávateľom

|  |  |  |  |  |
| --- | --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** | **% podiel subdodávky a predmet plnenia** |
|  |  |  |  |  |
|  |  |  |  |  |
|  |  |  |  |  |

V *.........................,* dňa *...........................*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *Meno, priezvisko a podpis osoby*

 *oprávnenej konať za predávajúceho*

*V prípade, že úspešný uchádzač neuvažuje so subdodávateľmi, prílohu č. 3 predloží tiež a v stĺpci „% podiel subdodávky a predmet plnenia“ uvedie hodnotu 0.*

*Rámcová dohoda*

*Príloha č. 4*

**Sociálny aspekt – darovanie potravín**

Zameranie: pomoc sociálne slabším

Účel a cieľ: zamedzenie plytvaniu potravinami, pomoc odkázaným

**Identifikácia predávajúceho**

Obchodné meno:

Sídlo:

IČO:

**Suma, v ktorej predávajúci poskytne nepredané potraviny\*: ..........,-** EUR ***(doplniť)***

\* suma nepredaných potravín poskytnutých potravinovej banke, alebo inej organizácii registrovanej ako výdajňa potravín podľa osobitného predpisu musí byť v  nominálne j hodnote minimálne 100,- eur

V ................................... dňa ..................

 ..........................................................

 *Meno, priezvisko a podpis osoby*

 *oprávnenej konať za predávajúceho*

1. podľa § 6 ods. 1 zákona č. 152/1995 Z. z. o potravinách v znení neskorších zmien a doplnkov [↑](#footnote-ref-1)